CELEX: 32002D0263
Language: el
Date: 2002-03-25 00:00:00
Title: 2002/263/ΕΚ: Απόφαση του Συμβουλίου, της 25ης Μαρτίου 2002, με την οποία εξουσιοδοτούνται οι Κάτω Χώρες να εφαρμόσουν διαφοροποιημένο συντελεστή ειδικού φόρου κατανάλωσης υπέρ της βενζίνης με χαμηλή περιεκτικότητα σε θείο σύμφωνα με το άρθρο 8 παράγραφος 4 της οδηγίας 92/81/ΕΟΚ

Σημαντική ανακοίνωση νομικού περιεχομένου

|

32002D0263

2002/263/ΕΚ: Απόφαση του Συμβουλίου, της 25ης Μαρτίου 2002, με την οποία εξουσιοδοτούνται οι Κάτω Χώρες να εφαρμόσουν διαφοροποιημένο συντελεστή ειδικού φόρου κατανάλωσης υπέρ της βενζίνης με χαμηλή περιεκτικότητα σε θείο σύμφωνα με το άρθρο 8 παράγραφος 4 της οδηγίας 92/81/ΕΟΚ  

Επίσημη Εφημερίδα αριθ. L 092 της 09/04/2002 σ. 0015 - 0016

Απόφαση του Συμβουλίουτης 25ης Μαρτίου 2002με την οποία εξουσιοδοτούνται οι Κάτω Χώρες να εφαρμόσουν διαφοροποιημένο συντελεστή ειδικού φόρου κατανάλωσης υπέρ της βενζίνης με χαμηλή περιεκτικότητα σε θείο σύμφωνα με το άρθρο 8 παράγραφος 4 της οδηγίας 92/81/ΕΟΚ(2002/263/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή(1), και ιδίως το άρθρο 8 παράγραφος 4,την πρόταση της Επιτροπής,Eκτιμώντας τα ακόλουθα:(1) Οι Κάτω Χώρες ζήτησαν την άδεια να εφαρμόσουν διαφοροποιημένο συντελεστή ειδικού φόρου κατανάλωσης στη βενζίνη με χαμηλή περιεκτικότητα σε θείο (50 ppm) από την 1η Οκτωβρίου 2002.(2) Τα άλλα κράτη μέλη ενημερώθηκαν σχετικά με την αίτηση των Κάτω Χωρών.(3) Η διαφοροποίηση του ειδικού φόρου, που πρότειναν οι Κάτω Χώρες, αξίας 0,0136 ευρώ ανά λίτρο, πρέπει να ωφελεί όλους τους καταναλωτές βενζίνης με χαμηλή περιεκτικότητα σε θείο. Το μέτρο αυτό τηρεί τους ελάχιστους συντελεστές ειδικού φόρου κατανάλωσης που ορίζονται στα άρθρα 3 και 4 της οδηγίας 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή(2).(4) Με την παρέκκλιση που ζητείται επιδιώκεται ένας περιβαλλοντικός στόχος. Τα πλεονεκτήματα του εν λόγω μέτρου, ιδίως όσον αφορά την ποιότητα του αέρα, είναι γνωστά.(5) Η βενζίνη με χαμηλή περιεκτικότητα σε θείο πληροί τις τεχνικές περιβαλλοντικές προδιαγραφές (50 ppm), όπως καθορίζονται από την οδηγία 98/70/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, σχετικά με την ποιότητα της βενζίνης και των καυσίμων ντίζελ, που τροποποιεί την οδηγία 93/12/ΕΟΚ του Συμβουλίου(3). Σύμφωνα με τις διατάξεις του άρθρου 3 της εν λόγω οδηγίας, η χρησιμοποίηση βενζίνης 50 ppm θα είναι κατ' αρχήν υποχρεωτική από την 1η Ιανουαρίου 2005. Συνεπώς, είναι σκόπιμο να καθοριστεί η ημερομηνία λήξης της παρέκκλισης στις 31 Δεκεμβρίου 2004, με την επιφύλαξη της εφαρμογής του άρθρου 8 παράγραφος 5 της οδηγίας 92/81/ΕΟΚ.(6) Βάσει των διαθέσιμων πληροφοριών, η Επιτροπή και όλα τα κράτη μέλη θεωρούν ότι η εφαρμογή διαφοροποιημένου συντελεστή ειδικού φόρου κατανάλωσης στα καύσιμα με χαμηλή περιεκτικότητα σε θείο, δεν θα προκαλέσει στρέβλωση του ανταγωνισμού που αντιβαίνει στο κοινό συμφέρον ούτε θα παρεμποδίσει τη λειτουργία της εσωτερικής αγοράς.(7) Η Επιτροπή εξετάζει περιοδικά τις μειώσεις και τις απαλλαγές προκειμένου να εξακριβώσει εάν προκαλούν στρεβλώσεις του ανταγωνισμού, εμποδίζουν τη λειτουργία της εσωτερικής αγοράς και κατά πόσο συμφωνούν με την κοινοτική πολιτική όσον αφορά την προστασία του περιβάλλοντος,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Οι Κάτω Χώρες εξουσιοδοτούνται να εφαρμόσουν, από την 1η Οκτωβρίου 2002 ως τις 31 Δεκεμβρίου 2004, διαφοροποιημένο συντελεστή ειδικού φόρου κατανάλωσης στη βενζίνη με χαμηλή περιεκτικότητα σε θείο (50 ppm).Άρθρο 2Η μείωση του ειδικού φόρου που αναφέρεται στο άρθρο 1, μέγιστης αξίας 0,0136 ευρώ ανά λίτρο καυσίμου, πρέπει να τηρεί τις υποχρεώσεις που προβλέπει η οδηγία 92/82/ΕΟΚ, και ιδίως τους ελάχιστους συντελεστές που αναφέρονται στα άρθρα 3 και 4 της εν λόγω οδηγίας.Άρθρο 3Η παρούσα απόφαση λήγει στις 31 Δεκεμβρίου 2004.Άρθρο 4Η παρούσα απόφαση απευθύνεται στο Βασίλειο των Κάτω Χωρών.Βρυξέλλες, 25 Μαρτίου 2002.Για το ΣυμβούλιοΟ ΠρόεδροςA. M. Birulés y Bertrán(1) ΕΕ L 316 της 31.10.1992, σ. 12· oδηγία όπως τροποποιήθηκε τελευταία από την οδηγία 97/74/ΕΚ (ΕΕ L 365 της 31.12.1994, σ. 46).(2) ΕΕ L 316 της 31.10.1992, σ. 19· οδηγία όπως τροποποιήθηκε τελευταία από την οδηγία 94/74/ΕΚ.(3) ΕΕ L 350 της 28.12.1998, σ. 58· οδηγία όπως τροποποιήθηκε από την οδηγία 2000/71/ΕΚ της Επιτροπής (ΕΕ L 287 της 14.11.2000, σ. 46).